钦定古今图书集成/明伦汇编/氏族典/第459卷 > 《廖用贤尚友录》 > 魏惇
## 钦定古今图书集成/明伦汇编/氏族典/第459卷 > 《廖用贤尚友录》 > 魏惇

按《万姓统谱》：惇字仲让。容貌魁伟，性通率。魏孝庄帝
永安末，除安东将军、光禄大夫。尔朱仲远镇东郡，以
事捕惇，遇出外，执惇兄子引而去。惇闻，哭曰：“若害引，
宁无吾也？”乃见仲远，叩头曰：“家事在惇，引何知也？乞
以身罪。”仲远义而舍之。